Diari Oficial de la Generalitat Valenciana


Sumari del DOGV 6229, del 18-03-2010 (2010/2615)

RESOLUCIÓ de 5 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria de Solidaritat i Ciutadania, i el Consell de la Joventut de la Comunitat Valenciana, per a la realització d'actuaciones tendents a la integració social de les persones immigrants.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2615


Data del document
:   05-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Solidaritat i Ciutadania
    * Consell de la Joventut
    * integració dels migrants
    * cooperació administrativa
    * administració central
    * migrant

RESOLUCIÓ de 5 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria de Solidaritat i Ciutadania, i el Consell de la Joventut de la Comunitat Valenciana, per a la realització d'actuaciones tendents a la integració social de les persones immigrants.  
 [2010/2615]  
La Generalitat, a través de la Conselleria de Solidaritat i Ciutadania, i el Consell de la Joventut de la Comunitat Valenciana, han subscrit, després de la tramitació prèvia reglamentària, el 8 de febrer de 2010, un conveni marc de col·laboració per a la realització d'actuaciones tendents a la integració social de les persones immigrants.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0372/2010, i que figura com a annex d'esta resolució.  
València, 5 de març de de 2010.- El director general del Secretariat del Consell: Ángel Mompó Romero.  
Conveni marc de col·laboració entre la Generalitat, a través de la Conselleria de Solidaritat i Ciutadania, i el Consell de la Joventut de la Comunitat Valenciana, per a la realització d'actuacions tendents a la integració social de les persones immigrants.  
València, 8 de febrer de 2010  
Reunits  
D'una part, el conseller de Solidaritat i Ciutadania, Rafael Blasco Castany, segons Decret 20/2009, de 3 de novembre, del president de la Generalitat, autoritzat per a la firma d'aquest conveni per acord del Consell de data 27 de novembre de 2009.  
I d'una altra, Denis Albert Solaz Vilalta, president del Consell de la Joventut de la Comunitat Valenciana, segons acord de l'Assemblea General celebrada els dies 28 de febrer i 1 de març de 2009, en representació del mencionat Consell.  
Els intervinents, que actuen en l'exercici dels seus respectius càrrecs i en la representació que ostenten i reconeixent-se mútuament la capacitat legal suficient per a formalitzar el present acord marc de col·laboració acorden subscriure-ho, obligant-se en els termes que conté, i, a aquest efecte,   
Manifesten  
I. Que la Generalitat té entre els seus objectius prioritaris, la protecció i l'ajuda d'aquells sectors que requerixen un especial cura i atenció. Per això, es tendix a establir els mitjans idonis i necessaris que coadjuven a aconseguir una adequada integració social.  
II. La Generalitat, d'acord amb el que establix l'article 49 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, així com la protecció i ajuda d'immigrants.  
III. Que la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, disposa en l'article 4 que entre els fins de la integració, s'establix la plena incorporació de les persones immigrants al desenrotllament cultural, laboral, institucional i polític de la societat civil valenciana, contribuint així a l'eradicació de qualsevol classe de racisme o xenofòbia. Així mateix en l'article 5 de la mencionada Llei, disposa que entre els mitjans econòmics que s'instrumenten per a la consecució dels fins anteriors, s'establix que el Consell inclourà, en el Projecte de Llei de Pressupostos de la Generalitat, una partida específica destinada a la integració de les persones immigrants d'acord amb l'àmbit d'actuació en què siga competent.   
IV. Que la Llei 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, en l'article 13 inclou entre els servicis socials especialitzats aquells que es dirigixen a sectors de la població que, pel seu país d'origen requerixen un tipus d'atenció més específica en el pla tècnic i professional que la prestada pels Servicis Socials Generals.  
V. Que l'objectiu central del Pla director d'Immigració i Convivència 2008-2011 és promoure la integració de les persones immigrants a la Comunitat Valenciana. Per a fer-ho, el Pla s'assenta sobre 31 objectius estratègics distribuïts en les 10 àrees d'actuació del Pla. Aquest pla director fomenta la integració de les persones immigrants en la societat per mitjà del reconeixement de drets i obligacions i l'establiment de condicions perquè eixos drets i obligacions siguen efectius.   
VI. La Conselleria de Solidaritat i Ciutadania, d'acord amb el que establix el Decret 19/2009, de 3 de novembre, del president de la Generalitat, pel qual es deterinen les conselleries en què s'organitza l'administració de la Generalitat, té assignades les competències, entre altres, en matèria d'immigració, participació ciutadana i cooperació al desenrotllament, sent el màxim òrgan encarregat de la direcció i execució de la política del Consell en aquestes matèries, d'acord amb el que establix el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania.  
VII. Que el Consell de la Joventut de la Comunitat Valenciana (CJCV), és una entitat de dret públic amb personalitat jurídica pròpia i plena capacitat per al compliment dels seus fins creat a través del Decret del Consell 14/1983.  
VIII. Que, entre els fins del Consell de la Joventut de la Comunitat Valenciana es troba el de promoure la participació de la Joventut en el coneixement mutu dels pobles, la defensa dels drets humans i la consecució de la pau, així com promoure el coneixement de la nostra cultura, llengua i història.  
IX. Que l'oportunitat i conveniència de subscriure el present Conveni es fonamenta en la necessitat de recolzar la participació del Consell de la Joventut de la Comunitat Valenciana, en les actuacions d'interés social que afavorisquen la integració de la població immigrant en l'àmbit de la Comunitat Valenciana.  
Per tot el que s'ha exposat, les parts intervinents firmen aquest acord Marc de Col·laboració que es desplegarà d'acord amb les següents  
Clàusules  
Primera. Objecte  
Aquest conveni marc de col·laboració entre la Conselleria de Solidaritat i Ciutadania i el Consell de la Joventut de la Comunitat Valenciana té com a objecte establir els termes de col·laboració entre ambdós per a la realització d'actuacions tendents a la integració social de les persones immigrants, a fi d'augmentar la sensibilització social davant d'aquest col·lectiu, i el foment de la participació, tant a nivell individual com per mitjà d'entitats socials, en l'àmbit sociocultural, corregint les possibles situacions d'exclusió dels immigrants.  
Segona. Àmbit d'aplicació del conveni marc  
Els àmbits de col·laboració entre la Conselleria de Solidaritat i Ciutadania i el Consell de la Joventut de la Comunitat Valenciana, que es portaran a terme i concretaran posteriorment, són, entre altres, els següents:  
. Implementació del Programa Voluntari de comprensió de la societat valenciana "Escola d'Acollida" impulsat per la Conselleria de Solidaritat i Ciutadania a través de la Llei 15/2008 de 5 de desembre, de la Generalitat, d'Integració de les Persones Immigrants en la Comunitat Valenciana;  
. Promoció entre els seus membres d'accions de voluntariat consistent a donar a conéixer el contingut del programa.  
Tercera. Programes, projectes i accions   
El Consell de la Joventut de la Comunitat Valenciana en la seua participació en els programes, projectes i accions d'integració social dels immigrants en què intervinga, portarà a terme les seues actuacions assumint els principis, objectius i obligacions que es deriven de la normativa aplicable a la matèria.  
Quarta. Desplegament del conveni marc   
La Conselleria de Solidaritat i Ciutadania podrà contribuir al finançament d'aquelles activitats del Consell de la Joventut de la Comunitat Valenciana dirigides a la realització de les actuacions assenyalades en la clàusula anterior, d'acord amb les seues disponibilitats pressupostàries.   
La col·laboració financera de la Generalitat, a través de la Conselleria de Solidaritat i Ciutadania, s'instrumentarà, si és el cas, per mitjà de convenis específics o resolucions nominatives del conseller de Solidaritat i Ciutadania, en les quals s'especificaran i concretaran les aportacions financeres i les obligacions que per al Consell de la Joventut de la Comunitat Valenciana es deriven per la percepció de fons públics, d'acord amb la normativa reguladora de les subvencions públiques.   
Els compromisos financers anuals que es deriven, quedaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.  
Cinquena. Inclusió de la imatge gràfica   
En tots els elements que donen publicitat o difonguen, per qualsevol mitjà, les activitats que es realitzen en el marc d'aqueest conveni, s'inserirà la imatge gràfica de cada una de les parts.   
Sisena. Coordinació   
El Consell de la Joventut de la Comunitat Valenciana, conseqüent amb les polítiques que comporta la dinàmica de gestió per a possibilitar la inserció social de la població immigrant, realitzarà les actuacions descrites en el present instrument jurídic, en coordinació amb la Conselleria de Solidaritat i Ciutadania.  
Setena. Comissió mixta   
S'establix una Comissió Mixta de seguiment del present instrument, a fi de determinar el contingut dels projectes que s'han d'abordar en l'exercici corresponent. Aquesta comissió estarà integrada per dos representants de la Conselleria de Solidaritat i Ciutadania i altres dos del Consell de la Joventut de la Comunitat Valenciana, que es reuniran, almenys, dos vegades a l'any.  
Huitena. Efectivitat i vigència de l'acord   
El present acord tindrà una vigència d'un any comptador des de la firma. Anualment podrà ser prorrogat.  
I en prova de conformitat, firmen el present conveni marc de col·laboració, en doble versió exemplar, en el lloc i data abans indicats.  
El president del Consell de la Joventut de la Comunitat Valenciana: Denis Albert Solaz Vilalta   
El conseller de Solidaritat i Ciutadania: Rafael Blasco Castany